विष्णुस्मृतिः/सप्तत्रिंशत्तमोऽध्यायः
अनृतवचनं उत्कर्षे  । । ३७.१  । ।

राजगामि पैशुन्यं  । । ३७.२  । ।

गुरोश्चालीकनिर्बन्धः  । । ३७.३  । ।

वेदनिन्दा  । । ३७.४  । ।

अधीतस्य च त्यागः  । । ३७.५  । ।

अग्निपितृमातृसुतदाराणां च  । । ३७.६  । ।

अभोज्यान्नाभक्ष्यभक्षणं  । । ३७.७  । ।

परस्वापहरणं  । । ३७.८  । ।

परदाराभिगमनं  । । ३७.९  । ।

अयाज्ययाजनं  । । ३७.१०  । ।

विकर्मजीवनं  । । ३७.११  । ।

असत्प्रतिग्रहश्च  । । ३७.१२  । ।

क्षत्रविट्शूद्रगोवधः  । । ३७.१३  । ।

अविक्रेयविक्रयः  । । ३७.१४  । ।

परिवित्तितानुजेन ज्येष्ठस्य  । । ३७.१५  । ।

परिवेदनं  । । ३७.१६  । ।

तस्य च कन्यादानं  । । ३७.१७  । ।

याजनं च  । । ३७.१८  । ।

व्रात्यता  । । ३७.१९  । ।

भृतकाध्यापनं  । । ३७.२०  । ।

भृतकाच्चाध्ययनादानं  । । ३७.२१  । ।

सर्वाकरेष्वधीकारः  । । ३७.२२  । ।

महायन्त्रप्रवर्तनं  । । ३७.२३  । ।

द्रुमगुल्मवल्लीलतौषधीनां हिंसा  । । ३७.२४  । ।

स्त्र्या जीवनं  । । ३७.२५  । ।

अभिचारबलकर्मसु च प्रवृत्तिः  । । ३७.२६  । ।

आत्मार्थे क्रियारम्भः  । । ३७.२७  । ।

अनाहिताग्निता  । । ३७.२८  । ।

देवर्षिपितृऋणानां अनपक्रिया  । । ३७.२९  । ।

असत्शास्त्राभिगमनं  । । ३७.३०  । ।

नास्तिकता  । । ३७.३१  । ।

कुशीलवता  । । ३७.३२  । ।

मद्यपस्त्रीनिषेवणं  । । ३७.३३  । ।

इत्युपपातकानि  । । ३७.३४  । ।

उपपातकिनस्त्वेते कुर्युश्चान्द्रायणं नराः   ।
पराकं च तथा कुर्युर्यजेयुर्गोसवेन वा   । । ३७.३६  । ।